|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | **РЕПУБЛИКА БЪЛГАРИЯ**НАЦИОНАЛНА ЗДРАВНООСИГУРИТЕЛНА КАСА |

Национална здравноосигурителна каса – РЗОК гр. Пловдив, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД- 09-1397 от 14.12.2018 година на Управителя на НЗОК,

#### ОБЯВЯВА КОНКУРС

**ЗА ДЛЪЖНОСТ СТАРШИ ЮРИСКОНСУЛТ**

**(ЕДНА ЩАТНА БРОЙКА)**

в отдел „Правно обслужване и административно-стопански дейности“, дирекция „Администриране и правно обслужване на дейността” с месторабота в РЗОК гр. Пловдив, при следните условия:

1. Минимални изисквания, предвидени в нормативните актове за заемане на конкурсната длъжност:
* образование: висше;
* образователно-квалификационна степен: магистър;
* професионален опит: 1 (една) година

или

* минимален ранг за заемане на длъжността – V-ти младши.
1. Специалности, по които е придобито образованието: право.
2. Специфични изисквания за конкурсната длъжност: удостоверение за придобита юридическа правоспособност, съгласно Закона за съдебната власт;
3. Допълнителни изисквания за заемане на длъжността, съгласно утвърдена длъжностна характеристика: компютърни умения;

5. Начин за провеждане на конкурса: тест и интервю.

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС);
* декларация от лицето за неговото гражданство, както и обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определената длъжност;
* копие от диплома за придобита образователна-квалификационна степен (документите издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища);
* копие на документи, удостоверяващи продължителността на професионалния опит (трудова книжка, служебна книжка, осигурителна книжка и/или официален документ на български език, доказващ извършване на дейност в чужбина);
* в случай, че кандидатът притежава съответния ранг за изпълнението на длъжността, представя заверено копие от служебна книжка
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок след датата на публикуване на обявлението в сградата на РЗОК гр. Пловдив, ул. „Христо Чернопеев” 20, всеки работен ден от 8.30 до 12.30 часа и от 13.00 до 17.00 часа. Лице за контакт: Илиана Иванова –тел. 032/603004 и Теменужка Маневска – тел. 032/603055.

Краен срок за подаване на документите до 17.00 часа на 31.12.2018 година включително.

8. Списъците и други съобщения във връзка с конкурса ще се обявяват на официалната интернет страница на НЗОК.

9. Описание на длъжността:

Подпомага и участва в осъществяването на точното спазване и прилагане на действащото законодателство и нормативните актове за неговото приложение в системата на РЗОК. Подпомага и участва в осъществяването на точното спазване и прилагане на действащото законодателство при сключване и контрола по изпълнение на индивидуални договори с договорни партньори – ЛЗ и аптеки и доставчици на други услуги. Подпомага и участва в осъществяването на точното спазване и прилагане на действащото законодателство при изготвяне на становища по приложение на трудовото, гражданското, административно и търговско право, относно дейността на РЗОК, при изготвяне на отговори и документи в областта на здравното осигуряване. Участва в разработване на вътрешните нормативни документи. Осъществява процесуално представителство.

10. Размер на основната заплата определена за длъжността: от 550 лв. до 1 900 лв. (основния размер на заплатата се определя от професионалния опит на спечелилия конкурса кандидат, съгласно нормативните актове,определящи формирането на възнаграждението).

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от <http://www.nhif.bg/>